崔慧景
参考資料

↑  《南齊書·東昏侯紀》：〔夏四月〕癸酉，慧景弃衆走，斬首。
↑  《魏書·崔僧淵傳》：蕭鸞乃遣其族兄崔慧景遣僧淵書，說以入國之屈，規令改圖。
↑  《南齊書·崔慧景傳》：慧景初為國子學生。宋泰始中，歷位至員外郎，稍遷長水校尉，寧朔將軍。太祖在淮陰，慧景與宗人祖思同時自結，太祖欲北渡廣陵，使慧景具船於陶家後渚，事雖不遂，以此見親。除前軍。沈攸之事平，仍出為武陵王安西司馬、河東太守，使防扞陝西。昇明三年，豫章王為荊州，慧景留為鎮西司馬，兼諮議，太守如故。
↑  《南齊書·高帝紀下》：戊子，以寧蠻校尉蕭赤斧為雍州刺史，南蠻長史崔惠景為梁、南秦二州刺史。辛卯，詔西境獻捷，解嚴。
↑  《南齊書·崔慧景傳》：太祖受禪，封樂安縣子，三百戶。豫章王遣慧景奉表稱慶還京師，太祖召見，加意勞接。轉平西府司馬、南郡內史。仍遷為南蠻長史，加輔國將軍，內史如故。……建元元年，虜動，豫章王遣慧景三千人頓方城，為司州聲援。虜退，梁州賊李烏奴未平，以慧景為持節、都督梁南北秦沙四州軍事、西戎校尉、梁南秦二州刺史，將軍如故。敕荊州資給發遣，配以實甲千人，步道從襄陽之鎮。初，烏奴屢為官軍所破，走氐中，乘閒出，擾動梁、漢，據關城。遣使詣荊州請降，豫章王不許。遣中兵參軍王圖南率益州軍從劍閣掩討，大摧破之，烏奴還保武興。慧景發漢中兵眾，進頓白馬。遣支軍與圖南腹背攻擊，烏奴大敗，遂奔于武興。
↑  《資治通鑑·卷135》：崔慧景遣長史裴叔保攻李烏奴於武興，為氐王楊文弘所敗。
↑  《南齊書·武帝紀》：十二月，乙亥，以東中郎司馬崔惠景為司州刺史。
↑  《南齊書·崔慧景傳》：世祖即位，進號冠軍將軍。……永明三年，以本號還。遷黃門郎，領羽林監。明年，遷隨王東中郎司馬，加輔國將軍。出為持節、督司州軍事、冠軍將軍、司州刺史。……九年，以本號徵還，轉太子左率，加通直常侍。明年，遷右衛將軍，加給事中。
↑  《南齊書·武帝紀》：十一年春正月癸丑，詔「京師見繫囚，詳所原遣」。以驃騎大將軍王敬則為司空，江州刺史鄱陽王鏘為領軍將軍，鎮軍大將軍陳顯達為江州刺史，右衞將軍崔慧景為豫州刺史。
↑  《南齊書·崔慧景傳》：是時虜將南侵，上出慧景為持節、督豫州郢州之西陽司州之汝南二郡諸軍事、冠軍將軍、豫州刺史。鬱林即位，進號征虜將軍。慧景以少主新立，密與虜交通，朝廷疑懼。高宗輔政，遣梁王至壽春安慰之，慧景遣密啟送誠勸進，徵還，為散騎常侍，左衛將軍。
↑  《南齊書·崔慧景傳》：建武二年，虜寇徐、豫，慧景以本官假節向鍾離，受王玄邈節度。尋加冠軍將軍。四年，遷度支尚書，領太子左率。冬，虜主攻沔北五郡，假慧景節，率眾二萬，騎千匹，向襄陽。雍州眾軍並受節度。永泰元年，慧景至襄陽，五郡已沒。加慧景平北將軍，置佐史，分軍助戍樊城。
↑  《資治通鑑·卷141》三月，壬午朔，崔慧景、蕭衍大敗於鄧城。時慧景至襄陽，五郡已陷沒，慧景與衍及軍主劉山陽、傅法憲等帥五千餘人進行鄧城，魏數萬騎奄至，諸軍登城拒守。時將士蓐食輕行，皆有飢懼之色。衍欲出戰，慧景曰︰「虜不夜圍人城，待日暮自當去。」旣而魏衆轉至。慧景於南門拔軍去，諸軍不相知，相繼皆遁。魏兵自北門入，劉山陽與部曲數百人斷後死戰，且戰且卻行。慧景過鬧溝，軍人相蹈藉，橋皆斷壞。魏兵夾路射之，殺傅法憲，士卒赴溝死者相枕，山陽取襖仗塡溝乘之，得免。魏主將大兵追之，晡時至沔。山陽據城苦戰，至暮，魏兵乃退。諸軍恐懼，是夕，皆下船還襄陽。
↑  《南齊書·明帝紀》載明帝遣詔：徐令可重申八命，中書監本官悉如故。沈文季可左僕射，常侍護軍如故，江祏可右僕射，江祀可侍中，劉暄可衞尉。軍政大事委陳太尉。內外眾事，無大小委徐孝嗣、遙光、坦之、江祏，其大事與沈文季、江祀、劉暄參懷。心膂之任可委劉悛、蕭惠休、崔慧景。
↑  《資治通鑑·卷142》：太尉陳顯達督平北將軍崔慧景軍四萬擊魏，欲復雍州諸郡……陳顯達與元英戰，屢破之。攻馬圈城四十日，城中食盡，噉死人肉及樹皮。癸酉，魏人突圍走，斬獲千計。……癸未，魏主至梁城。崔慧景攻魏順陽，順陽太守清河張烈固守。……崔慧景亦棄順陽走還。
↑  《南齊書·東昏侯本紀》：〔永元元年〕六月己酉，新除右衞將軍崔惠景為護軍將軍。
↑  《南齊書·崔慧景傳》：東昏即位，改領右衛將軍，平北、假節如故。未拜。永元元年，遷護軍將軍，尋加侍中。陳顯達反，加慧景平南將軍，都督眾軍事，屯中堂。時輔國將軍徐世檦專勢號令，慧景備員而已。
↑  《南齊書·東昏侯紀》：三月癸卯，以輔國將軍張沖為司州刺史。乙卯，遣平西將軍崔慧景率眾伐壽春
↑  《南齊書·江夏王寶玄傳》：明年，崔慧景舉兵，還至廣陵，遣使奉寶玄為主。寶玄斬其使，因是發將吏防城。帝遣馬軍主戚平、外監黃林夫助鎮京口。慧景將渡江，寶玄密與相應，大金竹一中司馬孔矜、典簽呂承緒及平、林夫，開門納慧景。使長史沈佚之、諮議柳憕分部軍眾，乘八扛輿，手執絳麾幡，隨慧景至京師。
↑  《南齊書·崔慧景傳》：帝既誅戮將相，舊臣皆盡，慧景自以年宿位重，轉不自安。明年，裴叔業以壽春降虜，改授慧景平西將軍，假節、侍中、護軍如故，率軍水路征壽陽。軍頓白下，將發，帝長圍屏除出琅邪城送之。帝戎服坐城樓上，召慧景單騎進圍內，無一人自隨者。裁交數言，拜辭而去。慧景既得出，甚喜。子覺為直閤將軍，慧景密與期：四月慧景至廣陵，覺便出奔。慧景過廣陵數十里，召會諸軍主曰：「吾荷三帝厚恩，當顧託之重。幼主昏狂，朝廷壞亂，危而不扶，責在今日。欲與諸君共建大功，以安宗社，何如？」眾皆響應。於是回軍還廣陵，司馬崔恭祖守廣陵城，開門納之。帝聞變，以征虜將軍右衛將軍左興盛假節，督京邑水陸眾軍。慧景停二日，便收眾濟江集京口。江夏王寶玄又為內應，合二鎮兵力，奉寶玄向京師。臺遣驍騎將軍張佛護、直閤將軍徐元稱、屯騎校尉姚景珍、西中郎參軍徐景智、游盪軍主董伯珍、騎官桓靈福等據竹里為數城。寶玄遣信謂佛護曰：「身自還朝，君何意苦相斷遏？」佛護答曰：「小人荷國重恩，使於此創立小戍。殿下還朝，但自直過，豈敢干斷。」遂射慧景軍，因合戰。慧景子覺及崔恭祖領前鋒，皆傖楚善戰；又輕行不爨食，以數舫緣江載酒肉為軍糧。每見臺軍城中煙火起，輒盡力攻擊，臺軍不復得食，以此饑困。元稱等議欲降，佛護不許。十二日，恭祖等復攻之，城陷，佛護單馬走，追得斬首，徐元稱降，餘軍主皆死。慧景至臨沂，令李玉之發橋斷路，慧景收殺之。
↑  《南齊書·崔慧景傳》：臺遣中領軍王瑩都督眾軍，據湖頭築壘，上帶蔣山西巖，實甲數萬。慧景至查硎，竹塘人萬副兒善射獵，能捕虎，投慧景曰：「今平路皆為臺軍所斷，不可議進。唯宜從蔣山龍尾上，出其不意耳。」慧景從之，分遣千餘人魚貫緣山，自西巖夜下，鼓叫臨城中。臺軍驚恐，即時奔散。帝又遣右衛將軍左興盛率臺內三萬人，拒慧景於北籬門，望風退走。慧景引軍入樂遊苑，恭祖率輕騎十餘匹突進北掖門，乃復出，宮門皆閉。慧景引眾圍之。於是東府、石頭、白下、新亭諸城皆潰。左興盛走，不得入宮，逃淮渚荻舫中，慧景擒殺之。宮中遣兵出盪，不剋。……慧景稱宣德太后令，廢帝為吳王。時巴陵王昭冑先逃民間，出投慧景，慧景意更向之，故猶豫未知所立。竹里之捷，子覺與恭祖爭勳，慧景不能決。恭祖勸慧景射火箭燒北掖樓，慧景以大事垂定，後若更造，費用功力，不從其計。性好談義，兼解佛理，頓法輪寺，對客高談。恭祖深懷怨望。
↑  《南史·卷30》：慧景性好佛義，先慕交點，點不顧之，至是乃逼召點，點裂裙為褲，往赴其軍，終日談說，不及軍事。
↑  《南齊書·崔慧景傳》：先是衛尉蕭懿為征虜將軍、豫州刺史，自歷陽步道征壽陽。帝遣密使告之，懿率軍主胡松、李居士等數千人自采石濟岸，頓越城，舉火，臺城中鼓叫稱慶。恭祖先勸慧景遣二千人斷西岸軍，令不得渡，慧景以城旦夕降，外救自然應散。至是恭祖請擊義師，又不許。乃遣子覺將精手數千人渡南岸。義師昧旦進戰，數合，士皆致死，覺大敗，赴淮死者二千餘人，覺單馬退，開桁阻淮。其夜，崔恭祖與驍將劉靈運詣城降，慧景眾情離壞，乃將腹心數人潛去，欲北渡江，城北諸軍不知，猶為拒戰。城內出盪，殺數百人。義軍渡北岸，慧景餘眾皆奔。慧景圍城凡十二日，軍旅散在京師，不為營壘。及走，眾於道稍散，單馬至蟹浦，為漁父所斬，以頭內鰌魚籃，檐送至京師，時年六十三。
↑  《南齊書·東昏侯紀》：（夏四月）癸酉，慧景棄眾走，斬首。
↑  《南齊書·崔慧景傳》：在州蓄聚，多獲珍貨。……慧景每罷州，輒傾資獻奉，動數百萬，世祖以此嘉之。
↑  《魏書·卷98》：賾性貪惏，常謂人曰「唯崔慧景知我貧。」
↑  《建康實錄·卷十六》：崔惠景，字君山，清河武城人也。父系之，司州別駕。